b'\n_START_ARTICLE_\nKorida\n_START_PARAGRAPH_\nKorida (isp. corrida de toros\xc2\xa0\xe2\x80\x93 buli\xc5\xb3 b\xc4\x97gimas/i\xc5\xa1siver\xc5\xbeimas)\xc2\xa0\xe2\x80\x93 \xc5\xbemoni\xc5\xb3 kova su buliumi. Pramoga, paplitusi Ispanijoje, Portugalijoje, Meksikoje, Brazilijoje ir Piet\xc5\xb3 Pranc\xc5\xabzijoje. Vyksta specialiame amfiteatre. I\xc5\xa1 prad\xc5\xbei\xc5\xb3 kapeadorai \xc4\xaferzina buli\xc5\xb3 raudonu audeklu (kapa). Poto raiti pikadorai duria ietimi kelet\xc4\x85 kart\xc5\xb3 gyvuliui \xc4\xaf sprand\xc4\x85 3 poras spalvot\xc5\xb3 kaspinais papuo\xc5\xa1t\xc5\xb3 str\xc4\x97li\xc5\xb3 (banderili\xc5\xb3). Pabaigoje toreadoras arba matadoras (dar vadinamas espada), su \xc5\xa1paga ir mulete, pritvirtintu prie trumpos kartel\xc4\x97s raudonu audeklu, dar kur\xc4\xaf laik\xc4\x85 efektingai pa\xc5\xbeaid\xc5\xbeia su buliumi ir po to j\xc4\xaf nuduria. Korida buvo rengiama jau IX a. Liaudies pramoga tapo XVII a. Klasikin\xc4\x97 korida i\xc5\xa1likusi tik did\xc5\xbeiojoje Ispanijos dalyje. Kanar\xc5\xb3 salose ir Katalonijoje korida yra u\xc5\xbedrausta d\xc4\x97l \xc5\xbeiauraus elgesio su gyv\xc5\xabnais. Portugalijoje ir piet\xc5\xb3 Pranc\xc5\xabzijoje koridos metu bulius n\xc4\x97ra nu\xc5\xbeudomas._NEWLINE_Korid\xc4\x85 imituojantis \xc5\xa1okis vadinamas pasadobliu.\n_START_SECTION_\nKorida Lietuvoje\n_START_PARAGRAPH_\nXX a. prad\xc5\xbeioje Paber\xc5\xbe\xc4\x97s dvare vykdavo buli\xc5\xb3 kautyn\xc4\x97s, tai buvo vienintel\xc4\x97 vieta Lietuvoje, kur vyko koridos beveik iki Pirmojo pasaulinio karo.'